iraklixyz/georgian-wikipedia-cleaned huggingface dataset:
სამხრეთ-დასავლეთ დივიზიონი (NBA)

სამხრეთ-დასავლეთ დივიზიონი არის ერთ-ერთი იმ სამი დივიზიონიდან, რომელიც ეკუთვნის დასავლეთ კონფერენციას - -ს. დივიზიონში ხუთი გუნდია: სან-ანტონიო სპურსი, მემფის გრიზლი, ჰიუსტონ როკეტსი, ნიუ-ორლეან ჰორნეტსი და დალას მევერიქსი.

ახლანდელი მდგომარეობა
ბოლოს განახლდა: 2011-2012 წლის რეგულარული სეზონის დასრულებისთანავე.

 - ლიგაში ყველაზე მაღალი მაჩვენებელი
 - გავიდა პლეი-ოფში

გუნდები
დივიზიონის ჩემპიონები
ტიტულები
სეზონის შედეგები
მეტოქეობა
ჰიუსტონ როკეტსი - სან ანტონიო სპურსი
მეტოქეობა დაიწყო 1976 წელს როდესაც სპურსი შემოუერთდა ლიგას -დან. 1980 წელს ფლეი-ოფში შეხვდნენ. როკეტსს ლიდერობდნენ მოსის მელოუნი და კელვინ მერფი, რომლებმაც შეძლეს და დაამარცხეს სპურსი, რომლის ლიდერად ჯორჯ ჯერვინი და ჯეიმზ სილასი იყვნენ, სერია კი როკეტსის გამარჯვებით 2-1 დასრულდა. მეტოქეობა გამძაფრდა როდესაც ორივე გუნდი აღმოსავლეთიდან დასავლეთ კონფერენციაში გადაინაცვლეს შემდეგი სეზონისთვის. იმ წელს, როკეტსმა შუა-დასავლეთ დივიზიონი 40-42 დაასრულა და ფლეი-ოფში ზუსტადაც რომ დივიზიონის გამარჯვებულს შედეგით 52-30 სპურსს შეხვდა დასავლეთ კონფერენციის ნახევარ ფინალში, სადაც სერია 7 მატჩამდე მივიდა და საბოლოოდ როკეტსმა შეძლო გამარჯვება, რომელშიც მერფიმ 42 ქულა მოაგროვა.

რაც შეეხება ბოლო დროის შეხვედრა თარიღდება 2004 წლით, როდესაც ტრეისი მაკგრედის ლიდერობით შეძლო და არნახული თამაში შემოატრიალა როკეტსმა, რომელშიც მაკგრედიმ გამარჯვების 10 ქულა ჩააგდო თამაშის ბოლო წუთში, უფრო კონკრეტულად თუ ვიტყვით მან 13 ქულა მოაგროვა უკანასკნელ 35 წამში.

სან ანტონიო სპურსი - დალას მევერიქსი
ორი გუნდი რომლის ისტორია ზუსტადაც რომ დალასიდან იწყება. სპურსი დაიწყო მოღვაწეობა -ში, როგორც დალას ჩეპერელსმა, მაგრამ შემდგომ გადავიდა სან-ანტონიოში 1973 წელს. სპურსმა შეძლო მევერიქსის დამარცხება 2001, 2003 და 2010 წლებში, თუმცა მევერიქსმაც მოახერხა 2006 და 2009 წლებში გამოთიშა პლეი-ოფიდან. სპურსმა ისტორიის მანძილზე შეძლო 4 ჩემპიონის ტიტულის მოპოვება, ხოლო მევერიქსმა კი მხოლოდ 1 ტიტულის მოპოვება.

აღნიშვნა
ნიუ-ორლეან ჰორნეტსი დროებით გადავიდა ოკლაჰომა-სიტიში, როდესაც ქარიშხალი კატრინა უახლოვდებოდა ნიუ-ორლეანის საზღვრებს. ამიტომ საშინაო მატჩებს ნიუ-ორლეანი მართავდა ოკლაჰომა-სიტიში.
2010-2011 წლის ლოკაუტის გამო, სეზონი დაიწყო მხოლოდ 2011 წლის 25 დეკემბერს, რის გამოც 30 გუნდმა, შემცირებული თამაშების გრაფიკით ჩაატარა 66 მატჩი რეგულარულ სეზონში.
ჩრდილო-დასავლეთი დივიზიონი (NBA)

ჩრდილო-დასავლეთ დივიზიონი არის ერთ-ერთი იმ სამი დივიზიონიდან, რომელიც ეკუთვნის დასავლეთ კონფერენციას - -ს. დივიზიონში ხუთი გუნდია: ოკლაჰომა-სიტი თანდერი, დენვერ ნაგეტსი, იუტა ჯაზი, პორტლენდ ტრეილ ბლეიზერსი და მინესოტა ტიმბერვულვზი.

ახლანდელი მდგომარეობა
ბოლოს განახლდა: 2011-2012 წლის რეგულარული სეზონის დასრულებისთანავე.

 - მოიგო დივიზიონი
 - გავიდა პლეი-ოფში

გუნდები
დივიზიონის ჩემპიონები
ტიტულები
სეზონის შედეგები
აღნიშვნა
2010-2011 წლის ლოკაუტის გამო, სეზონი დაიწყო მხოლოდ 2011 წლის 25 დეკემბერს, რის გამოც 30 გუნდმა, შემცირებული თამაშების გრაფიკით ჩაატარა 66 მატჩი რეგულარულ სეზონში.
ნიუ-ორლეან პელიკანსი

ნიუ-ორლეან პელიკანსი — პროფესიონალური საკალათბურთო კლუბი, რომელიც აშშ-ის ნაციონალურ საკალათბურთო ასოციაციაში გამოდის. გუნდი შეიქმნა 2002 წელს. გუნდის სათამაშო ბაზაა ნიუ-ორლეანს არენა, რომელიც მდებარეობს ნიუ-ორლეანში, ლუიზიანას შტატში. პელიკანსი გამოდის სამხრეთ-დასავლეთ დივიზიონში, რომელიც ეკუთვნის დასავლეთ კონფერენციას. კლუბს ნიუ-ორლეან ჰორნეტსი ერქვა 2002–2005 და 2007-2013 წლებში, ნიუ-ორლეან/ოკლაჰომა-სიტი ჰორნეტსი კი, 2005–2007 წლებში, ხოლო 2013 წელს კლუბმა შეიცვალა სახელი და დაირქვა „ნიუ ორლეან პელიკანსი“. კლუბის მფლობელი იყო ფილანტროპი ტომ ბენსონი, გარდაცვალების შემდეგ კი, კლუბის მფლობელი გახდა მისი მეუღლე გეილ ბენსონი.
ჰილარი სუონკი

ჰილარი ენ სუონკი ( დ. 30 ივლისი, 1974) — ამერიკელი კინომსახიობი. ოსკარის პრემია ორჯერ მოიგო. პირველად გაიმარჯვა ნომინაციაში საუკეთესო მსახიობი ქალი შესრულებული როლისთვის ფილმში „ბიჭები არ ტირიან“ (1999), ხოლო მეორეჯერ იმავე ნომინაციაში ფილმში „გოგონა მილიონ დოლარად“ (2004). სუონკმა, ალ პაჩინოსთან და რობინ უილიამსთან ერთად ითამაშა ელის როლი ფილმში „ინსომნია“ (2002). 2003 წლიდან იგი მუშაობს აგრეთვე როგორც აღმასრულებელი პროდიუსერი.

ბიოგრაფია
ჰილარი სუონკი დაიბადა 1974 წლის 30 ივლისს ნებრასკის შტატის ქალაქ ლინკოლნში. დედამისი ჯუდი კეი იყო მდივანი და მოცეკვავე, ხოლო მამამისი სტივენ მაიკლ სუონკი ეროვნული საჰაერო გვარდიის ოფიცერი და მოგვიანებით კომვოიაჟერი. ჰყავს ძმა დანიელი, რომელიც ჰილარიზე 8 წლით უფროსია.

ჰილარი სუონკი მონაწილეობდა უმცროსი ასაკის ოლიმპიური თამაშების შეჯიბრებაში ცურვაში; გარდა ამისა შტატის ფარგლებში დაიკავა მე-5 ადგილი გიმნასტიკაში. პირველად სცენაზე ავიდა 9 წლის ასაკში, სადაც გამოჩნდა მაუგლის როლში სასკოლო დადგმაში „ჯუნგლების წიგნი“, რის შემდეგ არაერთხელ ითამაშა სხვადასხვა სასკოლო, მოგვიანებით საუნივერსიტეტო სპექტაკლებში. როდესაც ჰილარი 15 წლისა იყო მისი მშობლები ერთმანეთს გაშორდნენ, დედასთან ერთად ლოს-ანჟელესში მოუწია საცხოვრებლად გადასვლა. იგი ამბობდა, რომ დედამისმა შთააგონა მას მსახიობი გამხდარიყო. კალიფორნიაში სწავლა დაიწყო სამხრეთ პასადენის საშუალო სკოლაში, რომელიც მოგვიანებით მიატოვა. იგი სამხრეთ პასადენის სკოლაში გატარებულ დროს ასე იხსენებს:
ჰილარი სუონკის კინოკარიერა ათვლას 1990-იანი წლებიდან იწყებს. პირველი მთავარი როლი მიიღო ფილმში „კარატეს კიდევ ერთი ლეგენდა“ (1994). 1995 წელს ბრიტანელ მსახიობ ბრიუს პეინთან ერთად ითამაშა ფილმში „გაყალბება“ (1996). ერთი წლის შემდეგ მიიღო მარტოხელა დედის – კარლი რეინოლდსის როლი სერიალში „ბევერლი ჰილზი, 90210“. შესრულებული როლისთვის ფილმში „ბიჭები არ ტირიან“ (1999) მიენიჭა პირველი ოსკარი. 2004 წელს კლინტ ისტვუდთან ერთად ითამაშა ფილმში „გოგონა მილიონ დოლარად“, რისთვისაც მეორეჯერ მოიპოვა ოსკარის პრემია.

2006 წელს 3-წლიანი კონტრაქტი გააფორმა ერთ-ერთ უძველეს პარფიუმერულ სახლთან „“. 2007 წლის 8 იანვარს ჰოლივუდის დიდების ხეივანზე გაიხსნა ჰილარი სუონკის ვარსკვლავი.

1997 წლის 28 სექტემბერს იქორწინა მსახიობ ჩად ლოუზე, რომლებმაც ერთმანეთი გაიცნეს 1992 წელს, ერთ-ერთი ფილმის გადაღებაზე. 2006 წლის იანვარში წყვილი გაშორდა. ჰილარი სუონკმა განაცხადა, რომ სწამს უმაღლესი ძალების, თუმცა იგი არც ერთი რელიგიის წარმომადგენელი არ არის.

ფილმოგრაფია
ხავეთი

ხავეთი — სოფელი საქართველოში, ახალქალაქის მუნიციპალიტეტში, თემის ცენტრი (სოფლები: ხავეთი, დაბნია, ერინჯა). მდებარეობს ახალქალაქის პლატოზე, მდინარე მტკვრის მარჯვენა მხარეს, ზღვის დონიდან 1690 მ სიმაღლეზე. ქალაქ ახალქალაქიდან დაშორებულია 32 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 276 ადამიანი.
ჩამძვრალა

ჩამძვრალა (ყოფ. ჩამდურა) — სოფელი საქართველოში, ახალქალაქის მუნიციპალიტეტში, ვაჩიანის თემში. მდებარეობს ახალქალაქის პლატოზე, მდინარე მურჯახეთისწყლის (ფარავნის მარცხენა შენაკადი) მარცხენა ნაპირას, ზღვის დონიდან 1720 მ სიმაღლეზე. ქალაქ ახალქალაქიდან დაშორებულია 5 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 466 ადამიანი.
ღადო (ახალქალაქის მუნიციპალიტეტი)

ღადო — სოფელი საქართველოში, ახალქალაქის მუნიციპალიტეტში, აზავრეთის თემში. მდებარეობს თრიალეთის ქედის კალთებზე, ცხრაწყაროს უღელტეხილის სამხრეთ ფერდობზე, ზღვის დონიდან 1800 მ სიმაღლეზე. ქალაქ ახალქალაქიდან დაშორებულია 22 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 480 ადამიანი.
ვარევანი

ვარევანი — სოფელი საქართველოში (სამცხე-ჯავახეთის მხარე), ახალქალაქის მუნიციპალიტეტში (ალასტანის ადმინისტრაციული ერთეული).

მდებარეობს ახალქალაქის პლატოზე, მდინარე ჭობარეთის (ფარავნის მარჯვენა შენაკადი) ნაპირას, ზღვის დონიდან 1680 მ სიმაღლეზე. ქალაქ ახალქალაქიდან დაშორებულია 19 კილომეტრით.
ისტორია
ვარევანი მდებარეობს ისტორიულ ჯავახეთში. „გურჯისტანის ვილაიეთის დიდი დავთრის“ (1595) მიხედვით, შედიოდა ხერთვისის ლივის ტყიანი ჯავახეთის ნაჰიეში, სადაც 18 კომლი ცხოვრობდა (ელისა გრიგოლისძე, დემეტრე გოგოლასძე, ყანდურალი მათიასძე, აბისონ კეკელისძე, შირინა ხახუტასძე, სიმონგულ პეტრიას ძე და სხვ.). მათ ჰქონდათ ბოსტნები, მოჰყავდათ ხორბალი, ქერი, ჭვავი, იონჯა, სელის თესლი (ზეთისათვის), ჰყავდათ ცხვარი, ღორი, ფუტკარი და იხდიდნენ გადასახადს 8000 ახჩის ოდენობით. 1718–1719 წლებში ვარევანი ექვემდებარებოდა ვინმე იბრაჰიმ მუსტაფას ძეს და შეწერილი ჰქონდა 18500 ახჩა გადასახადი.

1829 წელს, სამცხე-ჯავახეთის ნაწილის რუსეთის იმპერიასთან შეერთების შემდეგ, ვარევანში არზრუმიდან გადმოსახლებული სომხები ჩაასახლეს. 1944 წელს აქაური მაჰმადიანი ქართველები შუა აზიაში გადაასახლეს.

სოფელში ორი ეკლესია დგას: ქართული — ღვთისმშობლის სახელობისა (1893) და სომხურ-კათოლიკური (1894). ქართული ეკლესია გაქართველებული ბერძნის მიერ აშენებული (გიორგი დარდაგანი) გვიანდელი ნაგებობაა, მისი საფლავის ქვაც იქვეა ქართული წარწერით. ეკლესიის სამხრეთით არის ძველი ქართული ეკლესიის ბუდე, რომლის დასავლეთით დიდი ბალავრის ქვაა. მასზე სამზოლიანი რელიეფური თაღია, რომლის ორივე მხარეს მცირე ჯვრებია გამოსახული, ხოლო ზევიდან ამოღარულია ასომთავრული წარწერა: „სახელითა ღმრთისაჲთა დაიდვა ესე ბალავერი ჴელითა ცოდვილის აიოვანეს და გაბრიელისათა, ქორონიკონი იყო სმ“ (240, ე. ი. 1020 წელი). ერთი მოსახლის ყორეში ჩაყოლებულია განვითარებული ფეოდალიზმის ხანის ჯვრიანი ლოდი. აქვე ნიკო ბერძენიშვილს 1933 წელს უნახავს ქვა უცნობი რელიეფური ნიშნებით.

სოფლის მახლობლად არის ვარდისციხის ნასოფლარი, ციხის ნაშთებით.
დემოგრაფია
2014 წლის აღწერის მონაცემებით სოფელში ცხოვრობს 570 ადამიანი.
დახურული სააქციო საზოგადოება

დახურული სააქციო საზოგადოება — სააქციო საზოგადოების ფორმა. სააქციო საზოგადოება შეიძლება იყოს ღია ან დახურული.

დახურული სააქციო საზოგადოება თავის აქციებს ანაწილებს მხოლოდ საზოგადოების დამფუძნებლებს ან წინასწარ განსაზღვრულ პირთა შორის.

დახურული სააქციო საზოგადოებები ვალდებული არიან გამოაქვეყნონ წლიური ანგარიში, საბუღალტრო ბალანსი, მოგებისა და ზარალის ანგარიში მხოლოდ კანონით პირდაპირ გათვალისწინებულ შემთხვევებში.

დამფუძნებლების მიერ საწესდებო კაპიტალის წინასწარი შევსება აუცილებელია დახურული სააქციო საზოგადოებისთვისაც. გარდა ამისა, არცერთ აქციონერს, დამფუძნებელთა ჩათვლით, არავითარ შემთხვევაში არ აქვს უფლება გათავისუფლდეს შეძენილი აქციის რეალური საფასურის გადახდის ვალდებულებისაგან. ამით უნდა გამოირიცხოს არაფრით უზრუნველყოფილი აქციების გაყიდვისა და სააქციო საზოგადოების საწესდებო კაპიტალის ფორმირების შესაძლებლობა, მისი დამფუძნებლების მონაწილეობის გარეშე.
ერინჯა

ერინჯა — სოფელი საქართველოში, ახალქალაქის მუნიციპალიტეტში (ხავეთის ადმინისტრაციული ერთეული).

მდებარეობს ახალქალაქის პლატოზე, მდინარე ქოდალის (მტკვრის მარჯვენა შენაკადი) ნაპირას, ზღვის დონიდან 1780 მ სიმაღლეზე. ქალაქ ახალქალაქიდან დაშორებულია 28 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 50 ადამიანი.
თახჩა (ახალქალაქის მუნიციპალიტეტი)

თახჩა — სოფელი საქართველოში, ახალქალაქის მუნიციპალიტეტის კარტიკამის ადმინისტრაციულ ერთეულში (სამცხე-ჯავახეთის მხარე).

მდებარეობს ახალქალაქის პლატოზე, ზღვის დონიდან 1960 მ სიმაღლეზე. ქალაქ ახალქალაქიდან დაშორებულია 13 კილომეტრით. მინიჭებული აქვს მაღალმთიანი დასახლების სტატუსი.

ისტორია
თახჩა მდებარეობს ისტორიულ ზემო ჯავახეთში. შუა საუკუნეების წყაროებში, მ.შ. „გურჯისტანის ვილაიეთის დიდი დავთარში“ ( ს.) ამ ადგილას სოფელი ან ნასოფლარი არ დასტურდება. 1830 წელს რუსეთის ხელისუფლების მხარდაჭერით აქ ოსმალეთიდან, კერძოდ არზრუმის მხრიდან დევნილი სომეხი მოსახლეობა დაფუძნდა. მათი ეკლესია აგებულია 1902. სოფლის სახელწოდება არზრუმის მხარეში არსებული ძველი დასახლების სახელს იმეორებს.

ადგილობრივები მიწის თხრის დროს პოულობდნენ ქვაყუთებს, რომლებშიც თიხის ჭურჭელთან ერთად აღმოჩენილია ბრინჯაოს სამაჯურებიც. საფიქრებელია, აქვე სიახლოვეს იქნებოდა გვიანბრინჯაო–ადრერკინის ხანის დასახლებაც.

დემოგრაფია
2014 წლის აღწერის მონაცემებით სოფელში ცხოვრობს 47 ადამიანი.
იხტილა

იხტილა (ღრტილა, ღირტილა, ხრტილა) — სოფელი საქართველოში, ახალქალაქის მუნიციპალიტეტში, ბარალეთის თემში. მდებარეობს ახალქალაქის პლატოზე, ზღვის დონიდან 1720 მ სიმაღლეზე. ახალქალაქიდან დაშორებულია 22 კილომეტრით.

ისტორია
სოფლის ძველი სახელწოდებაა ღრტილა. საუკუნის შუა ხანებში აქ დაბანაკდა მეფე ბაგრატ , რომელიც კლდეკარის ერისთავ ლიპარიტ ბაღვაშთან ბრძოლისთვის ემზადებოდა. ამავე საუკუნეში აქ გაიმართა მნიშვნელოვანი საეკლესიო კრება ქართულ და სომხურ ეკლესიებს შორის რელიგიურ-დოგმატურ უთანხმოებათა გასარკვევად.

დემოგრაფია
2014 წლის აღწერის მონაცემებით სოფელში ცხოვრობს 978 ადამიანი.
ოლავერდი

ოლავერდი — სოფელი საქართველოში, ახალქალაქის მუნიციპალიტეტში, ზაკვის ადმინისტრაციული ერთეულის შემადგენლობაში. მდებარეობს ახალქალაქის პლატოზე, მდინარე ოლავერდის (მდინარე ფარავნის აუზი) ნაპირას, ზღვის დონიდან 1940 მ სიმაღლეზე. ქალაქ ახალქალაქიდან დაშორებულია 14 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 694 ადამიანი.
ფილიპოვკა

ფილიპოვკა (ყოფ. პატარა კარწახი) — სოფელი საქართველოში, ახალქალაქის მუნიციპალიტეტში, კარწახის თემში.

დემოგრაფია
2014 წლის აღწერის მონაცემებით სოფელში ცხოვრობს 52 ადამიანი.

ისტორია
1922 წელს არტაანში მცხოვრები გლეხების 60 კომლმა თხოვნით მიმართა საქართველოს სსრ ცაკ-ის თავმჯდომარე ფილიპე მახარაძეს, რათა ამ უკანასკნელს მათთვის გამოეყო საცხოვრებელი ადგილი. იმავე წლის 12 აგვისტოს მახარაძემ მათ ახალქალაქის მაზრაში გამოუყო ადგილი სოფელ პატარა კარწახში, რომელსაც მახარაძის პატივსაცემად ფილიპოვკა დაარქვეს.
ჭობარეთი (მთა)

ჭობარეთი — მთა საქართველოში, სამცხე-ჯავახეთის მხარეში, ახალციხისა და ასპინძის მუნიციპალიტეტების ადმინისტრაციულ საზღვარზე. მდებარეობს მდინარეების მტკვრისა და ჭობარეთისწყლის (მდინარე ინჯისწყლის მარჯვენა შენაკადი) წყალგამყოფზე. სიმაღლე ზღვის დონიდან 1673 მ. აგებულია მიოპლიოცენური დიაბაზების, ბაზალტების, ანდეზიტების, ტუფების, ტუფ-ბრექჩიების ქანებით (ქისათიბის წყება). შემოსილია ბალახოვანი მცენარეებით.
ჭობარეთი (მდინარე)

ჭობარეთი — მდინარე საქართველოში, ახალქალაქის მუნიციპალიტეტში, მდინარე ფარავანის მარჯვენა შენაკადი. სათავე თრიალეთის ქედის სამხრეთ კალთაზე, ზღვის დონიდან 2355 მ სიმაღლეზეა. სიგრძე 23 კმ, აუზის ფართობი 106 კმ². საზრდოობს თოვლის, წვიმისა და მიწისქვეშა წყლით. გაზაფხულზე ახასიათებს წყალდიდობა, წყალმცირობა — წლის დანარჩენ დროს.

საშუალო წლიური ხარჯი შესართავთან 0,85 მ³/წმ.
მცირე სენ-ბერნარის უღელტეხილი

მცირე სენ-ბერნარის უღელტეხილი — უღელტეხილი გრაის ალპების ჩრდილოეთ განშტოებაზე. მდებარეობს მონბლანის მასივის სამხრეთით, საფრანგეთისა და იტალიის საზღვარზე. სიმაღლე 2188 მ. აკავშირებს მდინარე იზერის ხეობას (საფრანგეთი) მდინარე დორა-ბალტეას ხეობასთან (იტალია). სიახლოვეს აღმართულია დიდი სენ-ბერნარისა და სან-ბერნარდინოს უღელტეხილები. გადასასვლელის ფრანგულ მხარეზე არსებობს მონოლითი.
კლაუზენის უღელტეხილი

კლაუზენის უღელტეხილი — უღელტეხილი შვეიცარიაში, შვეიცარიის ალპებში. სიმაღლე 1948 მ. აკავშირებს ურისა და გლარუსის (ცენტრალური შვეიცარია) კანტონებს. მისასვლელი გზა იწყება ურის კანტონიდან, საიდანაც მიუყვება შეხენის ხეობას; აქედან გზა მიდის უღელტეხილის უმაღლეს წერტილამდე, ხოლო ამ უკანასკნელიდან ეშვება ურნერბოდენის ხეობაში ლინთალის დასახლებამდე.
შეეკითხეთ მტვერს

შეეკითხეთ მტვერს − 2006 წლის ფილმი, რომელიც გადაღებულია ჯონ ფანტეს ამავე სახელწოდების მოთხრობის მიხედვით რობერტ თაუნის მიერ. ეს ამ რეჟისორის უკანასკნელი ფილმია.

სიუჟეტი
ახალგაზრდა იტალიელი მწერალი არტურო ბანდინი (კოლინ ფარელი) მიემგზავრება ლოს-ანჯელესში, დიდი დეპრესიის დროს, რათა დაწეროს რომანი. არტუროს ფული არ აქვს და გადაწყვეტს, უკანასკნელი გროშები ყავაში დახარჯოს. კაფეში ის გაიცნობს მექსიკელ მომხიბვლელ ოფიციანტ კამილა ლოპესს (სელმა ჰაიეკი). ახალი ნაცნობები ერთმანეთთან რომანს გააბამენ. ისინი ერთად წავლენ ქალაქიდან, რათა არტურომ რომანზე იმუშაოს. წყვილს კიდევ უფრო მეტად უყვარდება ერთმანეთი. კამილა არტუროს ცოლად მოყვანას სთხოვს.
ქცევა

ქცევა — გარემო სიტუაციაზე ორგანიზმის მიზანშეწონილ რეაქციათა სისტემა. ქცევის ანალიზისა განასხვავებენ ქცევის სუბიექტს (რომელსაც აქვს განსაზღვრული ორგანიზაცია), ქცევის ობიექტს (რომლისკენაც მიმართულია ქცევა), ქცევის გარკვეულ პროგრამასა და მისი შესრულების ეფექტურობის შეფასების მექანიზმს. ორგანიზაციის ტიპის მიხედვით ასხვავებენ ქცევის ბიოლოგიურ, ფსიქოლოგიურ და სოციალურ დონეებს.

ქცევის მეცნიერული შესწავლა საუკუნეში დაიწყო. თავდაპირველად შესწავლის ობიექტი იყო ცხოველთა ქცევა, ძირითადად განიხილავდნენ ინდივიდისა და გარემოს ურთიერთზემოქმედების მექანიზმს. ამ მექანიზმს ხსნიდნენ კლასიკური რეფლექტორული თეორიის საფუძველზე. ასეთმა მიდგომამ შესაძლებელი გახადა ქცევის ფიზიოლოგიური საფუძვლებისა და მისი რეგულაციის პრინციპების დადგენა. ქცევის უფრო ფართო ბიოლოგიური შესწავლა დაკავშირებულია ეთოლოგიის და მასთან ახლო მდგომი დისციპლინების — ზოოფსიქოლოგიის და ქცევის გენეტიკის განვითარებასთან. ეთოლოგებმა არსებითად განიხილეს ქცევის ორი ძირითადი კომპონენტი — მემკვიდრეობით მიღებული შედარებით მყარი სტრუქტურები და მასზე დაფუძნებული ქცევის ფუნქციური სქემები (გამოცდილების ახალი სიტუაციის მიმართ ექსტრაპოლაციის უნარი).

ფსიქოლოგიაში ქცევა ერთ-ერთი ძირითადი კატეგორიაა. ბიჰევიორიზმმა კი ფსიქიკის შესწავლა ქცევის შესწავლაზე დაიყვანა. ფსიქოლოგიაში უმთავრესად განიხილავენ ქცევის აღმძვრელ წყაროს, მიზნისა და მოტივის პრობლემას. მათი თავისებურებების მიხედვით განსხვავებულად განიხილება ცხოველისა და ადამიანის ქცევა.
ემოცია

ემოცია ( — ვაღელვებ) — ადამიანის ფსიქიკური მდგომარეობა, გარე სინამდვილესა და თავისი თავისადმი ინდივიდის დამოკიდებულების განცდა (შიში, რისხვა, სიხარული, სიყვარული და სხვა). ემოციას უპირისპირებენ გრძნობას (ვიწრო მნიშვნელობით), რომლისგანაც იგი მეტი სუბიექტურობით განსხვავდება. ემოციას მჭიდრო კავშირი აქვს გამომსახველ მოძრაობებთან. შესწავლილია ადამიანის ტვინში ემოციის ლოკალიზაციის საკითხები, დამუშავებულია აგრეთვე მისი ფიზიოლოგიური საფუძვლები.

ემოციის როლი ინდივიდის ქცევის სტრუქტურაში არ არის ერთმნიშვნელოვნად განსაზღვრული: ზოგი მკვლევარი ხაზს უსვამს მის მარეგულირებელ და ქცევის მამოძრავებელ ფუნქციას, ზოგი კი ქცევის დეზორგანიზაციის გამომწევ გავლენას.

ემოციის ბუნება მატერიალისტურად ახსნა ივანე პავლოვმა უმაღლესი ნერვული სისტემის კანონებით. პავლოვის შეხედულებით, ემოცია არის თავის ტვინის დიდ ნახევარსფეროებში მიმდინარე პროცესები დინამიკური სტერეოტიპის არსებობისას, ემოციის ანატომიურ-ფიზიოლოგიური სუბსტრატია თავის ტვინის ნახევარსფეროები, აგრეთვე ქერქქვეშა წარმონაქმნები. ემოციის დროს პერიფერიული ცვლილებები დაკავშირებულია ვეგეტატიური ნერვული სისტემის ფუნქციური მდგომარეობის ცვლილებასთან.

თავის ტვინის ქერქისა და ქერქქვეშა წარმონაქმნების ურთიერთქმედების მოშლა იწვევს მძიმე დარღვევებს.
პანიქსის უღელტეხილი

პანიქსის უღელტეხილი — უღელტეხილი შვეიცარიაში, გლარნის ალპებში. აკავშირებს ზერნფტალის ზეობას (გლარუსის კანტონი) წინა რაინის ხეობასთან (გრაუბიუნდენის კანტონი). სიმაღლე 2407 მ. გადასასვლელის გასწვრივ ბილიკია. უნაგირაზე ალპური ბანაკია. სიახლოვეს არის რამდენიმე დასახლებული პუნქტი.

1799 წლის 25 და 26 სექტემბერს უღელტეხილი ალექსანდრე სუვოროვის ხელმძღვანელობით რუსულმა ჯარმა გადალახა. მებრძოლეებს მოუწიათ ღრმა თოვლის, ხშირი ნისლის, ძლიერი ქარისა და თოვლზვავის დაძლევა.
ზემო ლარსი

ზემო ლარსი — სოფელი და საკონტროლო-გამშვები პუნქტი ჩრდილოეთ ოსეთში. შედის ქალაქ ვლადიკავკაზის საქალაქო ოკრუგის შემადგენლობაში. მდებარეობს რუსეთ-საქართველოს საზღვარის რაიონში, საქართველოს სამხედრო გზაზე, მდინარე თერგის მარჯვენა ნაპირზე. 2009 წლის 5 მაისს შედგა საზეიმო ცერემონია საავტომობილო პუნქტის მშენებლობასთან დაკავშირებით. ხოლო 2009 წელს განახლდა საუბარი საკონტროლო-გამშვები პუნქტის აშენებასთან დაკავშირებით.

2010 წლის 1 მარტს გაიხსნა საავტომობილო გამშვები პუნქტი. საფეხმავლო მოძრაობა აკრძალულია.
მეთოდი (პროგრამირება)

მეთოდი ობიექტზე ორიენტირებული პროგრამირებაში — ფუნქცია ან პროცედურა, რომელსაც ფლობს რომელიმე კლასი ან ობიექტი (პროგრამირება).

განარჩევენ მარტივ მეთოდებს და სტატიკურ მეთოდებს:

მარტივ მეთოდს აქვს წვდომა ობიექტის შემცველობაზე.
სტატიკურ მეთოდს არ აქვს წვდომა ობიექტის შემცველობაზე და მათ შესაქმნელად არაა საჭირო კლასის ეგზემპლარის შექმნა.

მეთოდებს აქვს წვდომის დონეები:

პუბლიკური ინტერფეისი — საერთო ინტერფეისი ყველა მომხმარებლისათვის.
დაცული ინტერფეისი — შინაგანი ინტერფეისი კლასის ყველა მემკვიდრესათვის.
დაკეტილი ინტერფეისი — ინტერფეისი, რომელიც ხელმისაწვდომია მხოლოდ კლასის შიგნით.
რუდოლფ აიცეტმიულერი

რუდოლფ აიცეტმიულერი (დ. 2 დეკემბერი, 1923, ქ. ლინცი — გ. 18 აგვისტო, 2000, იქვე) — ავსტრიელი სლავისტი.

ცხოვრება
რუდოლფ აიცეტმიულერი ტყვეობიდან გათავისუფლების შემდეგ, 1946 წლიდან სწავლობდა გრაცის უნივერსიტეტში ინდოგერმანისტიკასა და სლავისტიკას.

გრაცის უნივერსიტეტშივე დაიცვა დისერტაცია 1950 წელს. როცა 1954 წელს მის მეუღლეს სამუშაოდ ზაარის მხარის უნივერსიტეტში მოუხმეს, აიცეტმიულერი გაჰყვა მას თან გერმანიაში.

1962 წელს მას დოცენტად მოუხმეს ჰაიდელბერგის უნივერსიტეტში, ხოლო უკვე ერთი წლის შემდეგ კი სლავური ენების ფილოლოგიის ორდინარიუსად დაპატიჟეს ტიუბინგენის უნივერსიტეტში. ტიუბინგენიდან 1967 წელს ვიურცბურგის უნივერსიტეტში გადავიდა სამუშაოდ, სადაც 1991 წლამდე ასწავლიდა. ემერიტირებისთანავე იგი დაუბრუნდა მშობლიურ გრაცს, ხოლო 1994 წლიდან ლინცში ცხოვრობდა.

რუდოლფ აიცეტმიულერი იყო ბავარიისა და ბულგარეთის მეცნიერებათა აკადემიების წევრი.

რუდოლფ აიცეტმიულერის მეცნიერული კვლევის მთავარი დარგი იყო ძველი სლავური ენა, ანუ ძველი ბულგარული ენა. გამოქვეყნებული ჰქონდა ძველბულგარულის გრამატიკა და - ლინდა სადნიკთან ერთად აგრეთვე ამ ენის განმარტებითი ლექსიკონი.
ჯულიუს ნიერერე

ჯულიუს ნიერერე (; დ. 13 აპრილი, 1922, ბუტიამა, ტანზანია — გ. 14 ოქტომბერი, 1999, ლონდონი, გაერთიანებული სამეფო) — აფრიკის დეკოლონიზაციის პერიოდის პოლიტიკური მოღვაწე, ტანზანიის პირველი პრეზიდენტი 1964–1985 წლებში. 1961–1962 წლებში პრემიერ-მინისტრი, ხოლო 1962–1964 წლებში ტანგანიიკის პრეზიდენტი. აფრიკული სოციალიზმის ერთ-ერთი თეორეტიკოსი.
სოხუმის სამხედრო გზა

სოხუმის სამხედრო გზა — აფხაზეთის კავკასიონის მთავარ ქედზე ქლუხორის უღელტეხილით (2782 მ) გამავალი გზის ისტორიული სახელწოდება. სოხუმს (საქართველო, აფხაზეთის ავტონომიური რესპუბლიკა) აკავშირებს ქალაქ ჩერკესკთან (რუსეთი, ყარაჩაი-ჩერქეზეთი). სიგრძე 274 კმ. იწყება სოხუმ-თბილისის გზატკეცილიდან სოფელ მაჭარასთან, მდინარეების მაჭარისა და ჯამპალის ხეობებით გადის მდინარე კოდორის მარჯვენა სანაპიროზე, მიყვება 50 კილომეტრზე, გადაჰკვეთს მდინარე კოდორს სოფელ მარცხენა გენწვიშთან და აუყვება მდინარეების გვანდრისა და კლიჩის ხეობებს ქლუხორის უღელტეხილამდე.

გასული საუკუნის შუა წლებში მოუვლელობის გამო გზატკეცილი თანდათანობით დაინგრა და ბოლოს ავტოტრანსპორტისათვის გაუვალი გახდა.

1960-იანი წლებიდან სოხუმის სამხედრო გზა სამხრეთიდან მხოლოდ სოფელ ომარიშარის ზემოთ ტურისტულ ბაზამდე – ეგრეთ წოდებულ „სამხრეთის თავშესაფრამდე“ (რუს. „ “) და ჩრდილოეთიდან – ეგრეთ წოდებული „ჩრდილოეთის თავშესაფრამდე“ (რუს. „ “) მოქმედებდა.

საავტომობილო მოძრაობა განვითარებული არ არის. სატრანსპორტო კავშირი დამოკიდებულია გარემო პირობებზე. ზამთარში ხშირია თოვლზვავები. ქართულ-აფხაზური შეიარაღებული კონფლიქტის შემდეგ პირდაპირი გამჭოლი გზით მოძრაობა ჩაიკეტა. 2009 წელს გზის აღდგენის შესახებ ინიციატივით გამოვიდა სერგეი ბაგაფში და ბორის ებზეევი.

სოხუმის სამხედრო გზის მიდამოებში ბევრი მინერალური წყაროა. მთიან რეგიონში გამოხატულია ლანდშაფტური ზონები: მთა-ტყის, სუბალპური, ალპური, სუბნივალური და ნივალური. გზაზე მრავალრიცხოვანი არქეოლოგიური, ისტორიული, რევოლუციური, ეთნოგრაფიული, არქიტექტურული ძეგლები და დიდ სამამულო ომთან დაკავშირებული ადგილებია.
ჯამპალი

ჯამპალი — მდინარე საქართველოში, აფხაზეთის ავტონომიური რესპუბლიკის გულრიფშის მუნიციპალიტეტში. მდინარე ამტყელის მარცხენა შენაკადი. სიგრძე 21,4 კმ, აუზის ფართობი 163 კმ². სათავე აქვს აფხაზეთის ქედის სამხრეთ კალთაზე, ზღვის დონიდან 2385 მ სიმაღლეზე. საზრდოობს თოვლის, წვიმისა და მიწისქვეშა წყლით. გაზაფხულზე იცის წყალდიდობა, ზაფხულსა და ზამთარში — წყალმცირობა, შემოდგომაზე — წყალმოვარდნები. წყლის საშუალო წლიური ხარჯი შესართავთან 11,5 მ³/წმ.
ჰერმენევტიკა

ჰერმენევტიკა (ბერძნ. – განმარტება, თარგმნა, გამოთქმა) — ერთ-ერთი უძველესი, ტრადიციული და უნივერსალური თეორია ტექსტის ინტერპრეტაციისა და გაგების მიხედვით. ჰერმენევტიკა უძველეს დროში ჩამოყალიბდა, როგორც ხერხი და საშუალება ბნელმეტყველებისა და მრავალმნიშვნელოვანი სიმბოლოების განმარტებისთვის. ძველი ბერძენი ფილოსოფოსები და ფილოლოგები, განსაკუთრებით ნეოპლატონიკოსები, ჰერმენევტიკის საშუალებით ახდენდნენ ძველი პოეტების, უპირველეს ყოვლისა ჰომეროსის ნაწარმოებების ინტერპრეტაციას. შუა საუკუნეებში მას ბიბლიის განმარტებისთვისაც იყენებდნენ.

კლასიკური ხანა ჰერმენევტიკის ისტორიაში დაკავშირებულია გერმანელი ფილოსოფოსის, ვილჰელმ დილთაის, სახელთან, ხოლო ჰერმენევტიკის განვითარების შემდეგი მნიშვნელოვანი ეტაპი იყო გადამერის მოღვაწეობა.

გადამერის თეორიის თანახმად, ტექსტის აზრობრივი პროცენტი ბევრად უფრო მეტია, ვიდრე ის, რაც მის შემოქმედს ჰქონდა ჩაფიქრებული. გადამერი, თვლის, რომ არ შეიძლება გავიგოთ ნაწარმოები, როგორც მხოლოდ თავისთავადი, შემოქმედებითი საქმიანობის ერთეული პროდუქტი, რადგან ხელოვნების ნებისმიერი ნიმუში კულტურული გამოცდილების მატერიალური ობიექტივიცაა.
ცოდნა

ცოდნა – 1). საზოგადოებრივ-ისტორიული პრაქტიკით შემოწმებული და ლოგიკურად დადასტურებული სინამდვილის ჭეშმარიტი, ადეკვატური ასახვა ადამიანის ცნობიერებაში წარმოდგენების ცნებების, მსჯელობებისა და თეორიების სახით. იგი ობიექტური უნდა იყოს განსხვავებით რწმენისაგან, რომელიც გამოხატავს ადამიანის სუბიექტურ დარწმუნებულობას. განასხვავებენ არამეცნიერულ და მეცნიერულ ცოდნებს.

3). ენის საშუალებით ფიქსირებული (ზეპირი თუ წერილობითი ფორმით) ცოდნა თაობიდან თაობას გადაეცემა ორი გზით: სტიქიურად (პრაქტიკული ამოცანების გადაწყვეტის დროს) და ორგანიზებული სწავლების საშუალებით. ცოდნის ათვისებაში რამდენიმე საფეხური არსებობს: ყველაზე დაბალი, მეორე საფეხური, მაღალი საფეხური.